## RĪKOJUMS

### Rīgā

|  |  |
| --- | --- |
| 10.03.2023. | Nr. 32 |
|  |
| Par Bērnu lietu sadarbības padomes izveidi |

Izdots saskaņā ar Bērnu tiesību aizsardzības likuma 65.4 pantu

1. Lai veicinātu vienotu izpratni par bērna interešu prioritātes principa ievērošanu valsts un pašvaldību rīcībpolitikās, kā arī veicinātu institūciju, tai skaitā pašvaldību izveidoto bērnu tiesību aizsardzības sadarbības grupu, saskaņotu darbību bērnu tiesību aizsardzībā, izveidot Bērnu lietu sadarbības padomi (turpmāk – padome) šādā sastāvā:

**Padomes priekšsēdētāja**

|  |  |
| --- | --- |
| Evika Siliņa | labklājības ministre |

 **Padomes locekļi:**

|  |  |
| --- | --- |
| Laila Balode  | biedrības “Latvijas Bērnu Labklājības tīkls” valdes locekle  |
| Anda Čakša  | izglītības un zinātnes ministre |
| Inese Fecere-Antipina | biedrības “Latvijas Bērnu Labklājības tīkls” valdes locekle |
| Ritvars Jansons  | Kultūras ministrijas parlamentārais sekretārs |
| Gints Kaminskis | Latvijas pašvaldību savienības priekšsēdis |
| Gunita Kovaļevska  | Valsts bērnu tiesību aizsardzības inspekcijas vadītāja  |
| Māris Kučinskis | iekšlietu ministrs |
| Inese Lībiņa-Egnere | tieslietu ministre |
| Līga Menģelsone | veselības ministre |
| Ilze Oša | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos |
| Linda Skutāne | biedrības “Latvijas Bērnu Labklājības tīkls” biedre |
| Pēteris Vilks | Valsts kancelejas direktora vietnieks valsts attīstības jautājumos |

1. Lai īstenotu šā rīkojuma 1.punktā noteikto, padomei veikt šādus uzdevumus:
	1. izskatīt un izvērtēt:
		1. institūciju, organizāciju un fizisko personu priekšlikumus un viedokļus bērnu labklājības, veselīgas attīstības un vienlīdzīgu iespēju nodrošināšanas jautājumos;
		2. pašvaldību izveidoto bērnu tiesību aizsardzības sadarbības grupu sniegtos priekšlikumus normatīvo aktu pilnveidei un sadarbības uzlabošanai;
		3. pašvaldību sniegtos priekšlikumus normatīvo aktu un politikas plānošanas dokumentu pilnveidei un sadarbības uzlabošanai bērnu tiesību, tostarp, drošības, emocionālās un psiholoģiskās labklājības un labāko interešu nodrošināšanas jomā;

2.2. sniegt priekšlikumus politikas plānošanas dokumentu un normatīvo aktu izstrādē, ieviešanā un aktualizēšanā bērnu tiesību, tostarp, drošības, emocionālās un psiholoģiskās labklājības un labāko interešu nodrošināšanas jomā, tostarp iesakot iespējamos attīstības virzienus un prioritātes;

2.3. veicināt bērnu tiesību aizsardzības un bērnu labbūtības politikas īstenošanā iesaistīto institūciju sadarbību un informācijas apmaiņu.

1. Apstiprināt padomes nolikumu (pielikums).
2. Atzīt par spēku zaudējušu Labklājības ministrijas 2022. gada 10. janvāra rīkojumu Nr. 4 “Par Bērnu lietu sadarbības padomes izveidi”.

|  |  |
| --- | --- |
| Ministrs | E.Siliņa |

Venta-Kittele

kristine.venta-kittele@lm.gov.lv